kardosdrur/scandi-wiki huggingface dataset:
Safari (tv-serie)

Safari var et dansk tv-underholdningsprogram, som blev sendt lørdage fra 30. marts 1996 til 8. juni 1996 på DR1. Programmets værter var komikerne Casper Christensen og Lars Hjortshøj. Blandt andet komikerne Jan Gintberg og Povl Erik Carstensen var forfattere og skuespillere i nogle af sketchene.

Form 
Safari var en blanding af fredagsunderholdning med Jan Glæsels orkester, optræden af livemusikere i den lettere genre og absurde sketches, der lånte fra de engelske komikere Stephen Fry og Hugh Lauries arbejde – især programmet A Bit of Fry & Laurie. Programmet var en forvarsel om humoren i DR2s kultsucces Casper & Mandrilaftalen.

Modtagelse 
Programmet havde meget lave seertal og er blevet betegnet som en af de største seerfiaskoer i dansk tv-historie.
Programmet oplevede en decideret seerflugt på premieren; seertallet begyndte på én million, men var faldet til 400.000 efter en halv time.
Der er aldrig sket så stort et fald i seere under en dansk tv-udsendelse, og da fiaskoen var en realitet, gik programmets producer, Jan Frifelt, ud på toilettet og kastede op.
Ekstra Bladets Povl Høst-Madsen skrev imidlertid en positiv anmeldelse.

Øvrigt 
De bedste sketches blev klippet ned til et par udsendelser af 25 minutters varighed, og i 1997 optrådte Christensen og Hjortshøj med liveshowet Safari revival på Comedy Zoo i København.

Referencer

Eksterne henvisninger 
 
 Safari på DR Bonanza

DR-programmer
Danske tv-serier fra 1990'erne
Bonanza
Hærens Parkområde

Hærens Parkområde var en regimentslignende myndighed under Hærens Materielkommando, hvis hovedopgave var at drive Hærens del af Forsvarets centrale lager med lagringen af alt fra knappenåle til kampvogne. Hovedopgaverne består i udlevering af udstyr til personel i Hæren samt transport af eksempelvis ammunition, våben og medicin til militære enheder. Til opbevaring af materiellet fandtes syv depoter forskellige steder i Danmark med hovedsæde i Hjørring.

Øvrige opgaver omfattede drift af Hærens Materielkommandos kaserner og bygninger samt afholdelse af auktion over unødvendigt materiel.

I betegnelsen parkområde skal park forstås på samme måde som i vognpark.

Siden 1995 har  man i samarbejde med Skov- og Naturstyrelsen lavet drift- og plejeplaner for løbende genoprettelse af mange naturområder hvor man har eller havde haft depoter.

Hærens Parkområde blev nedlagt med udgangen af 2006, idet depotopgaven overgik til Forsvarets Depot og Distribution under Forsvarets Materieltjeneste mens driften af kaserner og arealer overgik til Forsvarets Bygnings- og Etablissementstjeneste.

Ekstern henvisning
FOV Nyhedsbrev nr. 15, 2002 

Nedlagte militære enheder fra Danmark
Ophørt i 2006
Connie Nielsen

Connie Inge-Lise Nielsen (født 3. juli 1965 i Frederikshavn) er en dansk skuespillerinde.

Ungdom og karriere 
Connie Nielsen er født i Frederikshavn men flyttede som ti-årig med sin familie til den lille by Elling i Vendsyssel. Fem år senere var hun med i sin mors cabaret og spillede desuden teater i ungdomsklubben Ungdomsgården Hånbæk.

18 år gammel rejste hun til Paris, Rom, Milano, Sydafrika og New York for at forbedre sine muligheder for en skuespillerkarriere, samtidig med at hun arbejdede som model i Paris og Milano. 

Efter et par småroller fik Connie Nielsen sit gennembrud i filmen Devil's Advocate (1997), hvor hun spillede sammen med Al Pacino og Keanu Reeves. Siden da har hun indspillet en række film og tv-serier og er blevet en international stjerne, der dog også deltog i indspilningen af den danske film Brødre i 2004.

Personligt 
Connie Nielsen er den ældste af fire, Connie, Bent, Ulrich og Søs.
Connie Nielsen blev i slutningen af 2003 kæreste med trommeslageren Lars Ulrich fra bandet Metallica, og parret fik sammen en søn, Bryce Thadeus Ulrich-Nielsen d. 21. maj 2007. Derudover har hun sønnen Sebastian Sartor  fra et tidligere forhold. Forholdet til Lars Ulrich sluttede i 2012. Hun bor sammen med børnene i San Francisco.

Filmografi 
Connie Nielsen har medvirket i blandt andet følgende film:
Par où t'es rentré? On t'a pas vu sortir (1984)
Vacanze de Natale '91 (1991)Voyage (1993)Paradis absolument, Le (1993)Devil's Advocate (1997)Permanent Midnight (1998)Rushmore (1998)Soldier (1998)Dark Summer (1999)Mission to Mars (2000)Gladiator (2000)One Hour Photo (2002)Demonlover (2002)The Hunted (2003)Basic (2003)Brødre (2004)Return to Sender (2004)Ice Harvest (2005)
. The Great Raid (2005)Battle in Seattle (2007)Danny Fricke (2008)A Shine of Rainbows (2009)Tonight at Noon (2010?)
 3 Days to Kill (2014)
 Wonder Woman (2017)
 Nobody (2021)

 Tv Colletti bianchi (mini-serie) (1988)Law & Order: Special Victims Unit (2006)Boss (2011-12)Liberty (miniserie, DR, 2018)Close to Me (2021)

 Andet 
Tv reklame for Tic Tac (kun vist i England) 
Tv reklame for Neutrogena
Tv reklame for Nykredit  "Tænk nyt" (2006)
Hun medvirker på sangen "Brev til Mona" i det seneste tv-2 album, Det gode liv.
 Litteratur / kilder 
 Michael Enggaard: Svanen fra Elling (Jyllands-Posten, 21.5.2000)
 Nicolas Barbano: Ellingpigen indta’r Rom (HjemmeBio nr. 1, 2001)
 Mette Bom: Connie Deluxe (Berlingske Tidende, 13.4.2003)
 Lotte Thorsen: Den grimme fra Elling (Politiken, 28.8.2004)
 Karen Margrethe Schelin: En stjerne kom på besøg (Berlingske Tidende, 29.8.2004)
 Tina Jøhnk: Livet på dødsgangen (Jyllands-Posten, 5.6.2005)
 Morten Dürr & Morten Lunderskov: Dødsgangen tur retur (Børsen, 6.16.2005)
 Brian Iskov: De sorte områder rundt om stjernestunderne (Berlingske Tidende, 6.1.2006)
 Tina Jøhnk Christensen: Dybt forelsket i sin familie'' (Børsen, 25.9.2009)

Eksterne henvisninger 

 

Skuespillere fra Danmark
Bodilprisen for bedste kvindelige hovedrolle
Personer fra Frederikshavn
Danskere i Hollywood
Depot

Et depot er et opbevaringssted. Ordet kan have flere konkrete betydninger:

 Magasin (lager) – dækker over flere slags lagre
 Værdipapirdepot – opbevaringssted for værdipapirer
 Remise – jernbanedepot eller togdepot
 Varelager – et sted til opbevaring af varer
 Våbenlager - et sted til opbevaring af våben

ar:حساب إيداع
be:Дэпазіт
eu:Ageriko gordailu
io:Jaceyo
ja:預金
lt:Indėlis
pl:Depozyt bankowy
sr:Депо
tr:Mevduat
zh:存款
Semantisk web

Semantisk web er et koncept der betegner udviklingen af en universel medieform til udveksling af information. Gennem vedligeholdelsen af mening (heraf semantisk) i online dokumenter gennem forskellige markup-rutiner opstår muligheden for at maskin-aflæse denne mening. Ved begrebet forstås ideelt og visionært det moment i internettets udvikling hvor software kan lagre, udveksle og anvende metadata om alle webressourcer og dermed sætte bruger-programmer i stand til at håndtere disse ressourcer med større effektivitet og præcision.

Det semantiske web er blandt andet drevet frem af en af World Wide Webs foregangsmænd, Tim Berners-Lee fra World Wide Web Consortium. Netop under W3C's regi understøttes det semantiske web gennem udarbejdelsen af standarder for markup og relaterede aktiviteter.

Se også 
 Beskrivelseslogik
 DAML
 DAML+OIL
 OIL
 RDF
 OWL

Eksterne henvisninger 
 Tim Berners-Lee's profil hos W3C
 Tim Berners-Lee: Weaving the Semantic Web , af Andy Carvin. Udgivet af Digital Divide Network, oktober 2004
 World Wide Web Technology Architecture: A conceptual analysis , af Luciano Polo.
 Libby Miller and Simon Price: The Semantic Web is Your Friend , FreePint 27th May 2004 No.160
 Semantic Web Overview
 Semantic Web Starting Points 
 OWL Web Ontology Language Overview
 ZDNet Article
 W3C Semantic Web initiative
 Tim Berners-Lee's 1998 roadmap paper
 Scientific American article on The Semantic Web, Maj 2001
 Semantic Web Community Portal 
 The Semantic Web In One Day
 The Rule Markup Initiative 
 International Semantic Web Conference (ISWC) 
 European Semantic Web Conference (ESWC) 2006
 Semantic Web Research
 DeepaMehta
 Friend-of-a-Friend-o-matic
 Not Your Father’s Internet  af Bill Gates
 Semantic Web Encyclopedia of Terms
 Google base  kan opfattes som en praktisk indgangsvinkel til Semantisk web.

Værktøjer
 Altova SemanticWorks  Redigeringsværktøj til RDF and OWL som automatisk genererer RDF/XML eller nTriples på grundlag af visuelt ontologi design
 Protégé Opensource visuelt ontologi-editor skrevet i Java. Protégé har en arkitektur som tillader brugere at udvikle plug-in værktøjer. Eksisterende plug-ins tillader brug af forskellige formater inklusive OWL og RDF samt visualisering af ontologier på forskellige måder.
 Jena Opensource ontology API (Application Programming Interface) skrevet i Java. Jena understøtter læsning og redigering af OWL- and DAML-ontologier. Protégé anvender Jena til sin OWL-implementering.

 
Internetepoker
Biblioteks- og informationsvidenskab
Fremspirende teknologi
Yu-Gi-Oh!

er en japansk manga, lavet af Kazuki Takahashi. Seriens forlag er Carlsen Manga. Serien er på 38 bind, men senere er der lavet flere serier, masser af merchandise m.m. Yu-Gi-Oh! blev første gang udgivet i 1996 i Japan og er så udgivet i 2004 i Danmark.

Yu-Gi-Oh! Duel Monsters 
Yu-Gi-Oh! Duel Monsters (遊☆戯☆王デュエル モンスターズ Yūgiō Dyueru Monsutāzu) er en Japansk anime, som er delvist baseret på den originale manga. 

Serien handler om Yugi og hans venner Joey, Tristan og Tea som går på Domino High School. 

det fiktive kortspil, "Duel Monsters". Det mere voksne indhold er fjernet og navnene på visse karakterer er også ændret. Dette skyldes primært at der bruges den amerikanske udgave som har fjernet flere af de grove scener fra den japanske version (F.eks dør ingen personer, men forsvinder i stedet for til skyggeriget, og flere steder er lysglimt sat på i kampscener, hvilket ikke er tilfældet i den japanske udgave.) Det har ikke været muligt at se resten af Yu-Gi-Oh på DR1, eftersom serien stoppede i julen 2006.

Yu-Gi-Oh! Trading Card Game 
Yu-Gi-Oh! Trading Card Game (Yu-Gi-Oh! Samlekortspillet), er den virkelige modpart af det fiktionelle samlekortspil, Duel Monsters (kendt som Magic & Wizards I tegneserien, som en reference til Magic: The Gathering) som er vist I tegneserien, og de 4 tegnefilm, Yu-Gi-Oh! Duel Monsters, Yu-Gi-Oh! Duel Monsters GX, Yu-Gi-Oh! 5D's og Yu-Gi-Oh! ZEXAL. . Spillet går ud på at 2 spillere har deres bunke kort (kaldet "deck"), på 40-60 kort. Ud over et Main Deck, kan man også have et Extra Deck, på maksimalt 15 kort, som kan indeholde Synchro-monstre, Fusion-monstre og Xyz-monstre. Man bruger de forskellige typer kort (Monster, Spell og Trap) til taktisk at reducere modstanderens Life Points (Ofte kaldet Livspoint på dansk) med. Hvert kort, har enten en beskrivelse af billedets udseende, eller en speciel effekt, som ændrer reglerne på spillet. Der findes i dag ca. 10000 forskelige Yu-Gi-Oh! kort og er et af de mest spillede TCG(Trading Card Game) i verden, hvor Magic The Gathering topper 1# mest spillede i verden.

Eksterne henvisninger
Brænding (varme)

En brænding er den proces, hvorved blandt andet porcelæn og ler hærdes ved langvarig opvarmning til høj temperatur.

En brænding i keramiker-jargon kan være den mængde genstande der skal til for at ovnen er fyldt, altså en slags mængdemål.

Keramik
Spejlteleskop

Et spejlteleskop eller en reflektor er en kikkert, som fungerer med et hulspejl (i stedet for en linse som i en refraktor) og et okular.

Lyset kommer ind i toppen af teleskopet, tilbagekastes fra et hulspejl i bunden, og kastes herefter ud til okularet, hvor observatøren sidder. Kikkertens forstørrelse er lig med brændvidden på hulspejlet divideret med brændvidden på okularet.

Det første spejlteleskop var det Isaac Newton lavede i 1669.

Blandt de forskellige typer af spejlteleskoper, der anvendes til store teleskoper er bl.a. Ritchey-Chrétien-teleskop og Schmidt-teleskop.

Eksterne henvisninger 

Teleskoptyper
David Byrne

David Byrne (født 14. maj 1952 i Dumbarton, Skotland) er en sanger og sangskriver, der er opvokset i USA. Tidligere medlem af New Wave/rock bandet Talking Heads.

Diskografi 
 Rei Momo (Luaka Bop/Sire, 1989)
 The Forest (Luaka Bop/Warner Bros., 1991)
 Uh-Oh (Luaka Bop/Warner Bros., 1992)
 David Byrne (Luaka Bop/Warner Bros., 1994)
 Feelings (Luaka Bop/Warner Bros., 1997)
 In Spite of Wishing and Wanting (1999)
 Look into the Eyeball (Virgin, 2001)
 Grown Backwards (Nonesuch, 2004)
 Everything That Happens Will Happen Today (2008, Brian Eno)
 Big Love: Hymnal (2008)
 Here Lies Love (2010)

Eksterne henvisninger 

 
 Officielt Websted  – (på engelsk)
 Netradio  – David Byrnes internet-radio (på engelsk)

Musikere fra USA
Punkmusikere
Har spillet på Roskilde Festival
Oscar for bedste musik
Her i nærheden

Her i nærheden er en dansk film fra 2000, skrevet og instrueret af Kaspar Rostrup efter en roman af Martha Christensen.

Handling 

Filmen handler om en mors kærlighed til sin autistiske søn. Da en pige findes myrdet i en nærtliggende park, skjuler moren sine mistanker om at hendes søn kan være morderen.

Medvirkende 
 Ghita Nørby – mor
 Thure Lindhardt – Brian
 Frits Helmuth – kriminalassistent Jespersen
 Henning Moritzen
 Bodil Lindorff
 Hannah Bjarnhof
 Sarah Boberg
 Thomas Bo Larsen
 Niels Anders Thorn
 Pia Vieth
 Niels Skousen
 Susanne Jagd
 Peter Aude
 Mira Wanting
 Holger Vistisen
 Niels Weyde

Eksterne henvisninger
 

Danske film fra 2000
Dramafilm fra Danmark
Film baseret på bøger
Film instrueret af Kaspar Rostrup
Film fra Danmark (administrationskategori)
Film om autisme
De vilde unge

De vilde unge er en dansk dokumentarserie i tre afsnit fra 2002 med instruktion og manuskript af Anja Dalhoff.

I dokumentarserien møder vi unge fra meget forskellige miljøer. De har det til fælles, at de er eller har været ude i misbrug af alt fra hash og LSD til designerdrugs. De fortæller, hvad misbruget har gjort ved deres liv og måske også ved deres fremtid. Vi møder i serien de magtesløse forældre, der bare kan se på, at deres "guldklumper" ødelægger sig selv. I serien præsenteres vi for nogle af de få behandlingstilbud, der findes. Bl.a. medvirker speciallæge i psykiatri Henrik Rindom, der har mange års erfaring med behandling af Ecstasy-misbrugere, og projektet Juventas, hvor man har specialiseret sig i behandling af unge hashmisbrugere.

Afsnit

Noter

Eksterne henvisninger 
 
 
 
 

Danske tv-serier fra 2000'erne

Dokumentarserier fra Danmark
Den gode strømer

Den gode strømer er en dansk film fra 2004, skrevet af Kim Bodnia og Lasse Spang Olsen, der også har instrueret.

Medvirkende

Kim Bodnia i rollen som Strømer Jens
René Dif i rollen som Thomas
Nicolas Bro i rollen som Mulle
Robert Hansen i rollen som Farfar
Kenneth Carmohn i rollen som Anders
Iben Hjejle i rollen som Louise
Jens Okking i rollen som Manfred
Nikolaj Coster-Waldau i rollen som Sune
Thomas Bo Larsen i rollen som Per
Slavko Labovic i rollen som serbernes bandeleder
Thomas Chaanhing i rollen som kinesernes bandeleder
Earth Reeves i rollen som jamaicanernes bandeleder
Laura Drasbæk i rollen som Kate
Kjeld Nørgaard i rollen som Hans
Rikke Louise Andersson i rollen som rapporter

Eksterne henvisninger 
 

Spillefilm fra Danmark
Danske film fra 2004
Film instrueret af Lasse Spang Olsen
Dansksprogede film
Borne

Borne  (Nedersaksisk: Boorn) er en kommune og landsby i det østlige Nederland i provinsen Overijssel og regionen Twente.

Per 1. april 2011 havde kommunen 21.555 indbyggere, og et areal på 26,15 km².

Byer i Overijssel
Kommuner i Overijssel
Holger Perfort

Holger Perfort (født 9. juni 1925 i Aarhus, død 29. april 2023) var en dansk skuespiller.

Karriere

Teater 
Perfort var oprindelig i lære på en tegnestue på en maskinfabrik, men begyndte så at læse skuespil ved Erik Henning-Jensen, inden han blev uddannet på elevskolen ved Aarhus Teater. Han debuterede på teateret i 1948 og blev ansat samme sted. Fra 1950 stod han sammen med Karl Stegger bag Holbergspillene i Den Gamle By.

I 1954 flyttede han med sin hustru Lillian Tillegreen, der også var skuespiller, til København, hvor han var freelance og spillede på flere scener. I perioden 1958-1962 kom han til Odense Teater, hvor han også nogle år derefter havde periodiske roller. Fra midt i 1970'erne var Perfort primært tilknyttet Folketeatret, hvor han spillede et bredt repertoire af roller. Fra 1990'erne spillede han primært på Privat Teatret. Han spillede fortsat teater i en høj alder; således medvirkede han i Spillemand på en tagryg på Det Ny Teater i 2019 i en alder af 94.

Perfort var også i en periode teaterinstruktør, blandt andet på Aarhus og Odense Teater.

Han sad i bestyrelsen for Dansk Skuespillerforbund fra 1964 og var formand 1969-1976.

Film og tv 
Efter en mindre rolle i Min datter Nelly i 1955 (hvor hans hustru havde titelrollen) fik han fra midten af 1960'erne flere filmroller, primært mindre roller, i visse tilfælde også i engelske film. Han havde fx roller i flere  Olsen-Banden-film samt i Oscar-vinderen Babettes gæstebud.

På tv medvirkede han også i flere serier. Særlig kendt var han i Matador som overtjener Olsen på Postgaarden.

Privatliv 
Han blev gift med Lillian Tillegreen i 1952, og parret fik sønnen Morten. De var gift til hendes død i 2002.

Perfort var bosat i den lille by Gershøj i Hornsherred.

Udvalgt filmografi 
 Min datter Nelly – 1955
 Der var engang en krig – 1966
 De røde heste – 1968
 Det var en lørdag aften – 1968
 Og så er der bal bagefter – 1970
 Den forsvundne fuldmægtig – 1971
 Olsen-banden går amok – 1973
 Olsen-bandens sidste bedrifter – 1974
 Olsen-banden deruda' – 1977
 Hærværk – 1977
 Skytten – 1977
 Lille spejl – 1978
 Olsen-banden går i krig – 1978
 Rend mig i traditionerne – 1979
 Olsen-banden over alle bjerge – 1981
 Babettes gæstebud – 1987
 Europa – 1991
 Krummerne 2 - Stakkels Krumme – 1992
 Sort høst – 1993
 Riget I – 1994
 Riget II – 1997
 Olsen-bandens sidste stik – 1998
 Bænken – 2000
 Fruen på Hamre – 2000
 Kat – 2001
 Jolly Roger – 2001

Referencer

Eksterne henvisninger 
 

Skuespillere fra Danmark
Teaterinstruktører fra Danmark
Personer i Kraks Blå Bog (afdøde)
Til højre ved den gule hund

Til højre ved den gule hund er en dansk film fra 2003.
Manuskript Peter Ringgaard, John Bernstein og Dana van Nest.
Instruktion Peter Ringgaard.
Blandt de medvirkende kan nævnes:

Peter Gantzler
Jesper Klein
Judy Gringer
Trine Appel
Jørgen Kiil
Preben Harris
Michelle Bjørn-Andersen
Pelle Hvenegaard

Eksterne henvisninger 
 

Dramafilm fra Danmark
Danske film fra 2003
Komediefilm fra Danmark
Farlig sommer

Farlig sommer er en dansk film fra 1969.
Manuskript og instruktion Christoffer Bro.
Blandt de medvirkende kan nævnes:

Per Pallesen
Lykke Nielsen
Kirsten Peüliche
Geert Vindahl
Torben Hundahl
Beatrice Bonnesen
Gunnar Lemvigh
Else Petersen
Gunnar Strømvad
Edouard Mielche
Jesper Klein
Gertie Jung

Eksterne henvisninger 
 

Dramafilm fra Danmark
Danske film fra 1969
Hans Schmidt Petersen

Hans Schmidt Petersen (født 1962 på Als) er en dansk-tysk forfatter.

Biografi 
Hans Schmidt Petersen voksede op på Als som tilhørende det tyske mindretal i Sønderjylland. Han blev student fra Deutsches Gymnasium für Nordschleswig i Åbenrå i 1981. Derefter studerede han økonomi og jura i Tyskland, hvor han tog afsluttende eksamen i 1987.

Han har været ansat i internationale bankers udlandsafdeling samt været rejseleder og freelanceskribent. I perioden 1995 til primo 2004 har han udelukkende været forfatter og skribent. Han har siden 1995 været bosat i Berlin.

Bibliografi 
 Debut på Gyldendal 1993 med Den lodne Bøg, for hvilken forfatteren modtog Bogforums Debutantpris.
 Den gode Amerikaner, 2006. Forlag: Aschehoug.
 Eivissa, 2007. Forlag: Aschehoug.
Carsten Mathiesen-serien:
 Sneglens hus, 2009. Forlag: C&K.
 Den sørgeligste Død, 2010. Forlag: C&K.
 Pigernes Ynde, 2011. Forlag: C&K.
 Sørgekåben, 2013. Forlag: Metropolitan eBooks

På tysk udgivet (under navnet Hans S. Petersen): 
 Die letzte Option, 1998. Forlag: Bastei-Lübbe. 
 Die Täuscher (for hvilken forfatteren modtog Det tyske Raymond Chandler-selskabs Marlowepris), 1999. Forlag: Bastei-Lübbe. 
 Letzte Helden, 2001. Forlag: Aufbau Taschenbuch. 
 Geest, 2001. Forlag: Europa Verlag.

Eksterne henvisninger 
 Anmeldelse i Berlingske
 Anmeldelse i Jyllandsposten 
 Interview med Hans Schmidt Petersen, Politiken

Romanforfattere fra Danmark
Dansksprogede forfattere fra Danmark
Facet

Facet kan henvise til flere artikler:

 Facet (begreb) – Mangesidig nuanceret udformning, væremåde m.m.
 Facet (firma) – Dansk forlag
 Facet (overflade) – En lille slebet geometrisk flade, især på slebet glas, ædelstene o.lign.
Hein Heinsen

Hein Olaf Heinsen (født 23. juli 1935 i Grindsted, Danmark) er en dansk billedhugger.

Han debuterede på den danske kunstscene i 1960'erne som en del af den minimalistiske bevægelse.
Han var professor ved Det Kongelige Danske Kunstakademi fra 1980 til 1989.
Heinsen har siden midten af 1980'erne primært arbejdet med bronze skulpturer og større udsmykningsprojekter. Blandt andet foreslog han en udsmykning af Store Torv i Århus, som dog ikke blev til noget på grund af folkelig modstand mod projektet
Han arbejder for tiden som konsulent for TRINITY MACHINE  projektet.

Reference

Eksterne henvisninger 

 Udsmykningsprojekt, Copenhagen Business School 
 Udsmykningsprojekt, Ørestaden
 Nyeste biografiske værk om Hein Heinsen
 

Danskere i 1900-tallet
Billedhuggere fra Danmark
Kanonudvalgsmedlemmer
Kunstnere på finansloven
Modtagere af Eckersberg Medaillen
Personer fra Grindsted
Personer i Kraks Blå Bog
Modtagere af Thorvaldsen Medaillen
Ansatte ved Det Kongelige Danske Kunstakademi
Medlemmer af Akademiraadet
Æresmedlemmer af Det Kongelige Akademi for de Skønne Kunster
Modtagere af Ole Haslunds Kunstnerfonds legat
Feltarbejde

Feltarbejde er en generel beskrivende term for indsamling af data i naturvidenskaberne, humaniora og samfundsvidenskaberne, som f.eks. biologi, økologi, geologi, antropologi, lingvistik og sociologi. Feltarbejde kan ses som det modsatte af laboratorie-forskning, der gennemføres i et kvasi-kontrolleret miljø. 

Feltarbejde varierer i høj grad alt efter om det studerede er levende eller dødt, og om der f.eks. er tale om fossiler, lingvistiske og/eller sociale- og kulturelle systemer og strukturer. Særligt i antropologi og etnografi er det ved feltarbejde og tilhørende deltagerobservation nødvendigt at vurdere den observerendes egen rolle og bias. Ligeledes er der under et etnografisk feltarbejde ikke tale om 'indsamling' af eksisterende og objektive data, men nærmere en meningsskabende konstruktion af disse data.

Samfundsvidenskab
Deltagerobservation

Deltagerobservation er en kvalitativ forskningsmetode, der sigter mod at skabe en tæt indsigt og forståelse af en given gruppe af individer (f.eks. etniske, religiøse eller sociale grupper) gennem en intensiv involvering med disse mennesker i deres eget miljø. Metoden blev oprindelig udviklet af antropologer.

Deltagerobservation involverer en række teknikker og metoder: Uformelle interviews, direkte observation, deltagelse i den undersøgte gruppes aktiviteter, kollektive diskussioner, analyse af personlige dokumenter produceret af gruppen, selv-analyse og livshistorier. Deltagerobservation betragtes som regel som en kvalitativ metode, men kan ligeledes involvere et mere kvantitativt element. Undersøgelserne finder normalt sted over længere tid, fra måneder til flere år. Jo længere perioden er, jo bedre er muligheden for at researcheren opnår mere korrekt information, der også kan tage højde for sæsonmæssige forskydninger.

Deltagerobservation har sine rødder i antropologi. Personer som Frank Hamilton Cushing, Bronisław Malinowski, Edward Evans-Pritchard og Margaret Mead kan nævnes i den forbindelse. Deltagerobservation er en central del af den etnografiske metode som bruges af de fleste kulturantropologer.

Inden for de se senere år er deltagerobservation også blevet benyttet som en mere generel samfundsvidenskabelig metode, og i særdeleshed som en metode inden for psykologi og sociologi. Inden for disse discipliner ses deltagerobservation som en kvalitativ metode med særlige styrker, der kan bidrage til mere nuancerede og detaljerige forståelser af forskellige fænomener.

Eksterne kilder og henvisninger 

pl:Obserwacja (metoda badawcza)#Obserwacja uczestnicząca i nieuczestnicząca
Etnografi
Kvalitativ metode i samfundsvidenskab